“One man band” se Leo Sayer kom Suid-Afrika toe vir Kersfees Skouspel
Lefra Produksies, die vervaardigers van onder andere die jaarlikse suksesvolle Kersfees Skouspel, het so pas aangekondig dat die wêreldbekende Leo Sayer Suid-Afrika toe kom in Desember om as internasionale gaskunstenaar op te tree in vanjaar se Kersfees Skouspel wat op 14 Desember om 20:00 by GrandWest in Kaapstad aangebied gaan word en op 16 Desember om 15:00 by die Sun Arena van Time Square in Pretoria. Gehore kan uitsien na Leo Sayer se optrede, maar elf van Suid-Afrika se top kunstenaars gaan ook die verhoog met Sayer deel. Nianell, Jak de Priester, Mathys Roets, Joshua na die Reën, Monique, Pieter Smith, Tasché wenner van THE VOICE, Steffie le Roux, Granville Michaels, Alwyn Oberholster en Scott Engelbrecht! Musikale regie deur Jaconell Mouton en regie deur Frans Swart. Besprekings by Computicket 08619158000 of besoek www.kersfeesskouspel.co.za